**Ανθρωπιά**

Το ποίημα είναι του Μιχάλη Δελησάββα και περιλαμβάνεται στη συλλογή «Ποιητικό ημερολόγιο 2002» (Αθήνα, εκδ. Ιωλκός).

Μπορείς να την φωνάξεις με τ’ όνομά της 1

να την πεις Νίκη, Γιώργο, γιαγιά, Παναγιώτα …

Όλα δε χάθηκαν, βλέπεις.

Υπάρχει ακόμα. Κι αν την καλέσεις,

όταν σκοτεινιάζει γύρω σου ο κόσμος 5

κι ανοίγει κάτω από τα πόδια σου

το χάος και σε μαυλίζει1,

απλώνει το χέρι της και σε σώνει.

1. Ξελογιάζει, γοητεύει

**ΘΕΜΑ 3 (μονάδες 20)**

Σε ποιες εγκλίσεις είναι γραμμένο το ποίημα; Τι εκφράζεται σε κάθε περίπτωση;

**ΘΕΜΑ 4 (μονάδες 15)**

Πώς επενεργεί η ανθρωπιά στην καθημερινή ζωή, σύμφωνα με το Κείμενο 2; Ποιος την εκπροσωπεί στο ποίημα και ποιος στη δική σου ζωή; Στην απάντησή σου να συμπεριλάβεις εκφραστικά μέσα που υπάρχουν στο ποίημα.

Να αναπτύξεις την απάντησή σου σε 100 - 150 λέξεις.